Copa América Centenario
Copa América Centenario – proginis futbolo čempionatas, 2016 m. birželio 3-26 dienomis surengtas Jungtinėse Amerikos Valstijose. Čempionatas skirtas pažymėti šimtmečiui, praėjusiam nuo pirmųjų Copa América čempionato varžybų 1916 m. Turnyre dalyvavo visos CONMEBOL zonos komandos bei keletas pajėgiausių CONCACAF zonos atstovių. Copa América Centenario nepatenka nei į Copa América (kas 4 metai), nei į CONCACAF Aukso taurės (kas 2 metai) ratą, o turnyro nugalėtojas neįgyja teisės žaisti FIFA Konfederacijų taurės varžybose. Nugalėtojais tapo Čilės futbolininkai, kaip ir 2015 m. Copa América čempionato finale nugalėję argentiniečius.